Diari Oficial de la Generalitat Valenciana


Sumari del DOGV 6097, del 08-09-2009 (2009/9991)

RESOLUCIÓ de 5 d'agost de 2009, de la consellera d'Agricultura, Pesca i Alimentació, per la qual es convoquen novament les ajudes a la inversió en explotacions ramaderes per a l'exercici 2009.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6097

Data del DOGV
:   08-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9991


Data del document
:   05-08-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ramat
    * ajuda pública
    * suport econòmic
    * ajuda a l'agricultura

RESOLUCIÓ de 5 d'agost de 2009, de la consellera d'Agricultura, Pesca i Alimentació, per la qual es convoquen novament les ajudes a la inversió en explotacions ramaderes per a l'exercici 2009. [2009/9991]  
L'Orde de 5 de març de 2008, de la Conselleria d'Agricultura, Pesca i Alimentació, regula les ajudes a la inversió en explotacions ramaderes (DOCV núm. 5740, de 11.04.2008).   
Este règim d'ajudes s'adapta als requisits establits en el Reglament 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les Ajudes Estatals per a les Xicotetes i Mitjanes Empreses Dedicades a la Producció de Productes Agrícoles, i pel qual es modifica el Reglament 70/2001 (DOCE 16.12.2006), i conté modificacions d'orde purament administratiu, que no repercutixen en l'avaluació de la compatibilitat amb el mercat comú, respecte a la norma anterior (Orde de 28 de novembre de 2006, que regulava este règim d'ajudes), per la qual cosa es manté el número de registre de l'ajuda XA 34/2007.   
L'esmentada Orde de 5 de març de 2008, de la Conselleria d'Agricultura, Pesca i Alimentació, establix en l'apartat quint de l'annex I, que les sol·licituds d'ajuda s'han de presentar per mitjà d'instància degudament emplenada i subscrita pel titular de l'explotació o pel representant legal que corresponga en el termini de presentació que s'establisca en cada convocatòria anual.  
La Resolució de 9 de desembre de 2008, de la consellera d'Agricultura, Pesca i Alimentació, per la qual es convoquen les ajudes a la inversió en explotacions ramaderes per a l'exercici 2009 (DOCV núm. 5918, de 22.12.2008), va iniciar el procés de sol·licitud i tramitació de les ajudes esmentades per a l'any 2009, i s'amplia posteriorment el termini de presentació de sol·licituds mitjançant la Resolució de 19 de gener de 2009, de la consellera d'Agricultura, Pesca i Alimentació (DOCV núm. 5938, de 22.01.2009).  
Vist que s'ha produït una generació d'imports procedents del Pla d'Impuls de la Generalitat Valenciana destinats a la ramaderia, a proposta de la directora general de Producció Agrària, resolc:  
Apartat primer  
Cal convocar novament, per a l'exercici 2009, les ajudes a la inversió en explotacions ramaderes, les bases reguladores de les quals estan contingudes en l'Orde de 5 de març de 2008, de la Conselleria d'Agricultura, Pesca i Alimentació (DOCV núm. 5740, de 11.04.2008).  
Apartat segon  
Les ajudes convocades es concedixen a càrrec de l'aplicació pressupostària 98.93.77.8438.400.78.9, línia T3090, del Programa de Desenvolupament i Millora de la Ramaderia amb un import màxim d'1.200.000,00. euros.  
Apartat tercer  
Atés que no s'han pogut atendre totes les sol·licituds presentades, a l'empara de la Resolució de 9 de desembre de 2008, per falta de disponibilitat pressupostària, estes sol·licituds seran tingudes en compte, sempre que ratifiquen la seua sol·licitud dins del termini establit en l'article següent.  
Apartat quart  
El termini de presentació de sol·licituds és de deu dies hàbils comptats a partir de l'endemà de la publicació d'esta resolució en el Diari Oficial de la Comunitat Valenciana.  
Apartat quint  
Les inversions s'han de realitzar i justificar davant de l'administració abans del dia 15 de novembre de 2009.  
DISPOSICIÓ FINAL  
Es delega, en el director general competent en matèria de ramaderia, la concessió i la denegació de les ajudes previstes en esta resolució.  
Esta resolució és definitiva en via administrativa, i contra esta es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu en el termini de dos mesos, a partir de l'endemà de la notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE, núm. 167, de 14 de juliol de 1998).  
València, 5 d'agost de 2009.- La consellera d'Agricultura, Pesca i Alimentació: Maritina Hernández Miñana.